Nobeta Demokrasîyî ya verba tayînkerdişê qeyûman Wan de roja 39'ine de dewam kerde.
Parlamenterê HDP'yî Mûrat Sarisaç, Mensûr Işik, Berdan Ozturk, Nûran Îmîre, Hemşaredarê Şaristanê Pîlî yê Wanî yê ke herinda înan de qeyûm ame tayînkerdene, Bedîa Ozgokçe û Mustafa Avci, Hemserekê merkezî, Aktîvîstê Têgêrayîşê Cinîyan ê Azadan (TJA), Endamê Meclîsê Mayanê Haştîye û xeylî kesî tewrê Nobeta Demokrasîyî ya verê Bînaya HDP'yî ya qezaya Îpekyolu bîyî.
Kome çalakîye de pankarta bi nuşteyê "Îradeyê qeyûmî ney, îradeyê şarî" kirişte. Parlamenterê HDP'yî yê Agirî û Hemserekê KCD'yî Berdan Oyturkî  yo ke çalakîye de qisey kerd va: "Tirkîya nika mabênê kaosêko sîyasî û ekonomîk de ya û AKP bi xo wayîrê nê kaosî vejeno. Kaos û krîz seba ma hêzanê demokrasîyî zî firsendî anê. Eke ma bieşkê nê firsendî bixebitnê, ê do çin bibê."
Dimayê qiseykerdişan, hemwelatijan dest pê nobeta roniştişî kerde û bi slogananê "Hemserekîye xeta ma ya mor a", "Ma do sere wedarê û ser bikewê", "Cinî, Cuye, Azadîye" qirayî. Çalakîya roniştişî bi deyîr, tilîlî û çepikan qedîyaye.
